ddrg/super_eurlex huggingface dataset:
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 427/2003 του Συμβουλίου σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές καταγωγής Λαϊκής Δημοκρατίας της Κίνας, και με την τροποποίηση του κανονισμού (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Με τον κανονισμό (ΕΚ) αριθ. 427/2003 εφαρμόστηκαν οι διαδικασίες για τη σταδιακή κατάργηση των ποσοστώσεων για τα υποδήματα, τα επιτραπέζια σκεύη και τα είδη για την κουζίνα από κεραμευτική ύλη έως το 2005 λόγω της προσχώρησης της Λαϊκής Δημοκρατίας της Κίνας στον ΠΟΕ. Ο εν λόγω κανονισμός αντικατέστησε το παράρτημα ΙΙ του κανονισμού (ΕΚ) αριθ 519/94. Λόγω της διεύρυνσης της Κοινότητας που προβλέπεται για το Μάιο του 2004 και σύμφωνα με τους κανόνες του ΠΟΕ, οι ποσότητες που καθορίζονται στο παρόν παράρτημα για το 2004 πρέπει να αυξηθούν. Το επίπεδο αύξησης καθορίζεται από το μνημόνιο συμφωνίας για την ερμηνεία του άρθρου XXVIII της συμφωνίας GATT 1994.

2003/0230 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 427/2003 του Συμβουλίου σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές καταγωγής Λαϊκής Δημοκρατίας της Κίνας, και με την τροποποίηση του κανονισμού (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) Ο κανονισμός (ΕΚ) αριθ. 427/2003 [1] καθορίζει τις ποσοτικές ποσοστώσεις για ορισμένα προϊόντα καταγωγής Λαϊκής Δημοκρατίας της Κίνας.

[1] ΕΕ L 65 της 8.3.2003, σ. 1.

(2) Με τον κανονισμό (ΕΚ) αριθ. 1351/2003 [2] της Επιτροπής θεσπίστηκαν οι διαδικασίες διαχείρισης για το πρώτο τμήμα των ποσοτικών ποσοστώσεων που θα εφαρμοστούν το 2004 σε ορισμένα προϊόντα καταγωγής Λαϊκής Δημοκρατίας της Κίνας.

[2] ΕΕ L 192 της 31.7.2003, σ. 8.

(3) Ενόψει της διεύρυνσης της Ευρωπαϊκής Κοινότητας που προβλέπεται για την 1η Μαΐου 2004, είναι σκόπιμο να αυξηθούν οι ποσοστώσεις σύμφωνα με το άρθρο XXVIII της συμφωνίας GATT του 1994 και το μνημόνιο συμφωνίας του εν λόγω άρθρου.

(4) Πρέπει, συνεπώς, να τροποποιηθεί το παράρτημα I του κανονισμού (ΕΚ) αριθ. 427/2003 του Συμβουλίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΚ) αριθ. 427/2003 αντικαθίσταται από το παράρτημα Ι του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

Χρονοδιάγραμμα της σταδιακής κατάργησης των βιομηχανικών ποσοστώσεων (εκτός των κλωστοϋφαντουργικών) όσον αφορά τις εισαγωγές καταγωγής Κίνας

>ΘΕΣΗ ΠIΝΑΚΑ>
ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2001/0078 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας

1. ΕΙΣΑΓΩΓΗ

Το άρθρο 251 παράγραφος 2 τρίτο εδάφιο περίπτωση γ) της Συνθήκης ΕΚ προβλέπει ότι η Επιτροπή οφείλει να γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παρουσιάζει παρακάτω τη γνώμη της επί των τεσσάρων τροπολογιών που πρότεινε το Ευρωπαϊκό Κοινοβούλιο.

2. Ιστορικό

Η Επιτροπή ενέκρινε την πρότασή της επί του σχεδίου κανονισμού στις 13 Μαρτίου 2001, ως μέρος της δέσμης για την εσωτερική αγορά ενέργειας, η οποία αποτελείται από τον κανονισμό και από την αναθεωρημένη οδηγία για την ηλεκτρική ενέργεια και το φυσικό αέριο.

Το Ευρωπαϊκό Κοινοβούλιο την ενέκρινε σε πρώτη ανάγνωση στις 13 Μαρτίου 2002 και η Επιτροπή ενέκρινε την τροποποιημένη πρότασή του στις 7 Ιουνίου 2002. Το Συμβούλιο εξέδωσε ομόφωνα κοινή θέση στις 3 Φεβρουαρίου 2003, η οποία εξασφάλισε τη στήριξη της Επιτροπής.

Οι τέσσερις τροπολογίες που ψηφίστηκαν από το Ευρωπαϊκό Κοινοβούλιο αποτελούν μέρος της συμβιβαστικής δέσμης τροπολογιών επί των τριών κειμένων της δέσμης για την εσωτερική αγορά. Η δέσμη έγινε δεκτή στο σύνολό της με ψήφο κατά την ολομέλεια του Ευρωπαϊκού Κοινοβουλίου στις 4 Ιουνίου 2003. Το Συμβούλιο ενέκρινε στις 16 Ιουνίου ομόφωνα τις τέσσερις τροπολογίες που ψήφισε το Ευρωπαϊκό Κοινοβούλιο.

3. σκοποσ τησ προτασησ

Στόχος της πρότασης είναι να προωθήσει τις διασυνοριακές συναλλαγές ηλεκτρικής ενέργειας, οι οποίες εξακολουθούν επί του παρόντος να παραμένουν σε χαμηλά επίπεδα, εν συγκρίσει με άλλους τομείς της οικονομίας, με την παροχή βασικών κανόνων για την πρόσβαση στο δίκτυο για διασυνοριακές συναλλαγές.

4. γνωμη τησ επιτροπησ επι των τροπολογιων του ευρωπαϊκου κοινοβουλιου

Η Επιτροπή είναι σε θέση να αποδεχθεί και τις τέσσερις τροπολογίες, δεδομένου ότι επιφέρουν χρήσιμες διευκρινίσεις επί του κειμένου και ουσιαστικά δεν αλλοιώνουν το περιεχόμενό του.

5. Συμπέρασμα

Η Επιτροπή αποδέχεται στις τροπολογίες που ψηφίστηκαν από το Ευρωπαϊκό Κοινοβούλιο στις 4 Ιουνίου 2003 και εγκρίθηκαν από το Συμβούλιο στις 16 Ιουνίου 2003.
Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κατάργηση ορισμένων οδηγιών σχετικά με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση, και για την τροποποίηση των οδηγιών 89/662/EOK και 91/67/EOK (υποβλήθηκε από την Επιτροπή σύμφωνα με το άρθρο 250 παράγραφος (2) της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Ι. ΔΙΑΔΙΚΑΣΙΑ

1. Στις 14 Ιουλίου 2000 η Επιτροπή ενέκρινε μια δέσμη πέντε προτάσεων με στόχο τον ανασχηματισμό της κοινοτικής νομοθεσίας σχετικά με την υγιεινή των τροφίμων [έγγραφο COM (2000) 438 ]. Η δέσμη προτάσεων υποβλήθηκε στο Συμβούλιο και το Ευρωπαϊκό Κοινοβούλιο στις 24 Ιουλίου 2000 για έγκριση με συναπόφαση.

(Πλην της τέταρτης πρότασης της δέσμης η οποία βασιζόταν στο άρθρο 37 της συνθήκης και είχε ήδη εγκριθεί ως οδηγία 2002/99/EK του Συμβουλίου).

2. Στις 3 Ιουνίου 2003 το Ευρωπαϊκό Κοινοβούλιο έδωσε στην πρώτη ανάγνωση ευνοϊκή γνώμη για την πέμπτη πρόταση [ 2000/0182(COD) ] της δέσμης, με μια τροπολογία, την οποία αποδέχθηκε η Επιτροπή.

(Ευνοϊκή γνώμη για την πρώτη και τη δεύτερη πρόταση είχε ήδη δοθεί το Μάιο του 2002, και ευνοϊκή γνώμη για την τρίτη πρόταση δόθηκε στις 5 Ιουνίου 2003).

3. Η παρούσα πρόταση τροποποιεί την πέμπτη πρόταση της δέσμης προκειμένου να ληφθεί υπόψη η τροπολογία του Ευρωπαϊκού Κοινοβουλίου.

ΙΙ. ΣΤΟΧΟΙ ΤΗΣ ΠΡΟΤΑΣΗΣ

4. Η πρόταση αποσκοπεί στην κατάργηση 17 οδηγιών του Συμβουλίου, πέραν της αναδιατύπωσης των κοινοτικών κανόνων σχετικά με την υγιεινή τροφίμων.

Η πρόταση περιλαμβάνει επίσης μια ρήτρα ακινητοποίησης ("standstill") με σκοπό να εξασφαλισθεί ότι οι εκτελεστικές αποφάσεις που βασίζονται σε αυτές τις 17 οδηγίες συνεχίζουν να ισχύουν.

ΙΙΙ. ΕΠΙΣΚΟΠΗΣΗ ΤΩΝ ΤΡΟΠΟΛΟΓΙΩΝ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

5. Η πρόταση προβλέπει ότι:

"τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως την 1η Ιανουαρίου 2004 το αργότερο. Πληροφορούν αμέσως την Επιτροπή σχετικά."

Η τροπολογία του Ευρωπαϊκού Κοινοβουλίου αναφέρει ότι:

"τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις [να προστεθεί ημερομηνία: (1 έτος ύστερα από την έναρξη ισχύος της οδηγίας)]. Πληροφορούν αμέσως την Επιτροπή σχετικά."

Η προσέγγιση αυτή φαίνεται λογική καθώς η επίσημη έγκριση της δέσμης προτάσεων προβλέπεται να πραγματοποιηθεί ύστερα από την 1η Ιανουαρίου 2004.

IV. ΣΥΜΠΕΡΑΣΜΑ

6. Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί τις προτάσεις της σύμφωνα με τους άξονες που προαναφέρθηκαν.
Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΚ) αριθ. 1601/2001 για την επιβολή οριστικού δασμού αντιντάμπινγκ και την οριστική είσπραξη των προσωρινών δασμών αντιντάμπινγκ που επιβλήθηκαν στις εισαγωγές ορισμένων συρματόσχοινων και καλωδίων από σίδηρο ή χάλυβα καταγωγής Τσεχικής Δημοκρατίας, Ρωσίας, Ταϊλάνδης και Τουρκίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 5 Μαΐου 2000, η Επιτροπή κίνησε διαδικασία αντιντάμπινγκ η οποία κατέληξε στην επιβολή οριστικού δασμού αντιντάμπινγκ στις εισαγωγές ορισμένων συρματόσχοινων και καλωδίων από σίδηρο ή χάλυβα καταγωγής, μεταξύ άλλων, Τουρκίας, με τον κανονισμό (ΕΚ) αριθ. 1601/2001 [1]OJ L 211, 4.8.2001, p.1, as last amended by Regulation (EC) No 2288/2002 (OJ L 348, 21.12.2002, p.52).ΕΕ L 211 της 4.8.2001, σελ. 1, όπως τροποποιήθηκε τελευταία από τον κανονισμό (ΕΚ) αριθ. 2288/2002,( ΕΕ L 348, 21.12.2002, σ.52).ΘΕΣΗ ΠIΝΑΚΑ>

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος
ΓΝΩΜΗ ΤΗΣ ΕΠΙΤΡΟΠΗΣ σχετικά με το σχέδιο απόφασης του Συμβουλίου για αναθεώρηση του καταστατικού της Οικονομικής και Δημοσιονομικής Επιτροπής

Σύμφωνα με το άρθρο 209 της Συνθήκης περί ιδρύσεως της Ευρωπαϊκής Κοινότητας, το Συμβούλιο, μετά από γνώμη της Επιτροπής, καθορίζει το νομικό καθεστώς των επιτροπών. Με επιστολή της 23ης Απριλίου 2003, το Συμβούλιο ζήτησε τη γνώμη της Επιτροπής σχετικά με την αναθεώρηση του καταστατικού της Οικονομικής και Δημοσιονομικής Επιτροπής, το οποίο θεσπίστηκε με απόφαση του Συμβουλίου της 31ης Δεκεμβρίου 1998 (1999/8/EC).

Η προτεινόμενη αναθεώρηση αποσκοπεί στην προσαρμογή της λειτουργίας της επιτροπής μετά τη διεύρυνση της Ευρωπαϊκής Ένωσης σε 25 κράτη μέλη. Για να εξασφαλιστεί η αποτελεσματική λειτουργία της επιτροπής, η απόφαση του Συμβουλίου προτείνει να συνέρχεται η Οικονομική και Δημοσιονομική Επιτροπή με δύο συνθέσεις: είτε με την περιορισμένη σύνθεση των μελών που προέρχονται από τις διοικήσεις την Επιτροπή και την Ευρωπαϊκή Κεντρική Τράπεζα, είτε με την πλήρη σύνθεση όλων των μελών της, περιλαμβανομένων εκείνων που προέρχονται από τις εθνικές κεντρικές τράπεζες.

Για το σκοπό αυτό, προτείνεται η προσθήκη ενός νέου άρθρου και η τροποποίηση δύο παλαιών άρθρων. Ειδικότερα:

- το άρθρο 4 της πρότασης (νέο άρθρο) ορίζει τις δύο συνθέσεις με τις οποίες συνέρχεται η επιτροπή.

- το άρθρο 5 της πρότασης (το οποίο αντιστοιχεί στο άρθρο 4 του ισχύοντος καταστατικού) αποσαφηνίζει ότι τα μέλη των εθνικών κεντρικών τραπεζών δεν μπορούν να συμμετέχουν σε όλες τις συζητήσεις σχετικά με θέματα επί των οποίων ενδέχεται να λάβει αργότερα απόφαση το Συμβούλιο.

- το άρθρο 10 της πρότασης (το οποίο αντιστοιχεί στο άρθρο 9 του ισχύοντος καταστατικού) τροποποιήθηκε προκειμένου να αυξηθεί από 2 σε 4 ο ελάχιστος αριθμός μελών που απαιτείται για τη σύγκληση συνεδρίασης.

Η Επιτροπή εκτιμά ότι η προτεινόμενη αναθεώρηση του καταστατικού είναι κατάλληλη. Η αναθεώρηση αναγνωρίζει ιδίως ότι τα μέλη που προέρχονται από τις εθνικές διοικήσεις έχουν ιδιαίτερη ευθύνη σε θέματα επί των οποίων το Συμβούλιο λαμβάνει αποφάσεις. Ωστόσο, εφόσον είναι αναγκαίο, η εμπειρογνωμοσύνη και η αναλυτική ικανότητα των μελών που προέρχονται από κεντρικές τράπεζες θα εξακολουθήσουν να λαμβάνονται υπόψη και στο μέλλον. Η αναθεώρηση δεν μεταβάλλει το ρόλο της Επιτροπής στην επιτροπή.

Κατά συνέπεια, η γνώμη της Επιτροπής είναι ότι:

- το άρθρο 2, δεύτερη περίπτωση πρέπει να τροποποιηθεί προκειμένου να ληφθεί υπόψη η ισχύουσα αρίθμηση των άρθρων της συνθήκης. Συνεπώς, η παραπομπή στο άρθρο 151 πρέπει να αντικατασταθεί με παραπομπή στο άρθρο 207 της Συνθήκης ΕΚ.

- το άρθρο 5 της πρότασης θα μπορούσε να αποσαφηνιστεί περαιτέρω ως εξής: "Ωστόσο, όταν δίνεται συμβουλή ή γνώμη για θέματα επί των οποίων ενδέχεται να λάβει αργότερα απόφαση το Συμβούλιο, τα μέλη που προέρχονται από τις εθνικές κεντρικές τράπεζες, εάν παρίστανται, την ΕΚΤ και την Επιτροπή δύνανται να συμμετέχουν πλήρως στις συζητήσεις αλλά δεν συμμετέχουν στην ψηφοφορία."
Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την αντικατάσταση μελών της επιτροπής του Ευρωπαϊκού Κοινωνικού Ταμείου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Αντικατάσταση μελών της επιτροπής του Ευρωπαϊκού Κοινωνικού Ταμείου

(1) Στο άρθρο 47 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία, διευκρινίζεται ότι η Επιτροπή επικουρείται, όσον αφορά τον στόχο 3, από μία επιτροπή δυνάμει του άρθρου 147 της Συνθήκης.

(2) Οι διατάξεις που διευκρινίζουν τους όρους λειτουργίας της εν λόγω επιτροπής περιλαμβάνονται στο άρθρο 49 του προαναφερθέντος κανονισμού.

(3) Σύμφωνα με αυτό το άρθρο, η επιτροπή αποτελείται από δύο αντιπροσώπους της κυβέρνησης, δύο αντιπροσώπους των συνδικαλιστικών οργανώσεων των εργαζομένων και δύο αντιπροσώπους των συνδικαλιστικών οργανώσεων των εργοδοτών για κάθε κράτος μέλος. Τα μέλη αυτά καθώς και οι αναπληρωτές τους διορίζονται από το Συμβούλιο έπειτα από πρόταση της Επιτροπής για μία τριετία.

(4) Στις 8 Οκτωβρίου 2001 το Συμβούλιο αποφάσισε τον διορισμό των τακτικών και των αναπληρωματικών μελών της επιτροπής του Ευρωπαϊκού Κοινωνικού Ταμείου έπειτα από πρόταση της Επιτροπής, για την περίοδο από 23ης Οκτωβρίου 2001 έως 22 Οκτωβρίου 2004.

(5) Η θητεία των τακτικών μελών της επιτροπής του Ευρωπαϊκού Κοινωνικού Ταμείου λήγει στις 22 Οκτωβρίου 2004.

(6) Πρέπει να διοριστούν τακτικά και αναπληρωματικά μέλη της επιτροπής του Ευρωπαϊκού Κοινωνικού Ταμείου για τις θέσεις που έχουν μείνει κενές, για την περίοδο που λήγει στις 22 Οκτωβρίου 2004.

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την αντικατάσταση μελών της επιτροπής του Ευρωπαϊκού Κοινωνικού Ταμείου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 147,

τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία και ιδίως το άρθρο 49 [1],

[1] ΕΕ L 161 της 26.6.1999, σ. 1.

την απόφαση του Συμβουλίου της 8ης Οκτωβρίου 2001 για το διορισμό των μελών της Επιτροπής που προβλέπεται στο άρθρο 47 της συνθήκης για την ΕΚ [2],

[2] ΕΕ C 292 της 18.10.2001, σ. 1.

την πρόταση της Επιτροπής,

Εκτιμώντας τα ακόλουθα:

(1) Με την απόφασή του της 8ης Οκτωβρίου 2001 και ύστερα από πρόταση της Επιτροπής, το Συμβούλιο διόρισε τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 2004.

(2) Στο μεταξύ, οι θέσεις ορισμένων μελών κενώθηκαν λόγω παραίτησης.

(3) Πρέπει να διοριστούν νέα μέλη της επιτροπής του Ευρωπαϊκού Κοινωνικού Ταμείου για τις θέσεις που έχουν μείνει κενές.

ΑΠΟΦΑΣΙΖΕΙ :

Άρθρο 1

Τα άτομα των οποίων το ονοματεπώνυμο αναφέρεται στο παράρτημα διορίζονται μέλη της επιτροπής του Ευρωπαϊκού Κοινωνικού Ταμείου, για το υπόλοιπο της θητείας, δηλαδή έως τις 22 Οκτωβρίου 2004, όπως προαναφέρθηκε.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>
Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου για την τροπική ξυλεία, όσον αφορά την παράταση της διεθνούς συμφωνίας του 1994 για τα τροπικά δάση

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία για την τροπική ξυλεία του 1994 τέθηκε σε ισχύ την 1η Ιανουαρίου 1996. Πρόκειται να λήξει την 31η Δεκεμβρίου 2003.

2. Κατά τη συνεδρίαση του Διεθνούς Συμβουλίου για την τροπική ξυλεία, που πραγματοποιήθηκε από τις 4 έως 9 Νοεμβρίου 2002, προτάθηκε να παραταθεί για δεύτερη φορά η ισχύς της συμφωνίας για περίοδο τριών ετών, έως την 31η Δεκεμβρίου 2006, σύμφωνα με τις διατάξεις του άρθρου 46 της συμφωνίας.

3. Η προτεινόμενη απόφαση δεν επηρεάζει τη συνεισφορά της Ευρωπαϊκής Κοινότητας στον διοικητικό προϋπολογισμό της Διεθνούς Οργάνωσης για την Τροπική Ξυλεία, η οποία παραμένει μηδενική.

4. Σκοπός της παρούσας πρότασης είναι να εξουσιοδοτήσει την Ευρωπαϊκή Κοινότητα να ψηφίσει υπέρ της παράτασης της συμφωνίας κατά την επόμενη συνάντηση του Διεθνούς Συμβουλίου για την τροπική ξυλεία.

2003/0048 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου για την τροπική ξυλεία, όσον αφορά την παράταση της διεθνούς συμφωνίας του 1994 για τα τροπικά δάση

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300, παράγραφοι 2 και 3,

την πρόταση της Επιτροπής [1],

[1] EE C..., σ.

Εκτιμώντας τα εξής:

1. η διεθνής συμφωνία για την τροπική ξυλεία του 1994 υπογράφηκε και εφαρμόζεται προσωρινά από την Κοινότητα βάσει της απόφασης 96/493/EΚ [2] του Συμβουλίου.

[2] ΕΕ L 208 της 17.08.96, σ. 1.

2. η διεθνής συμφωνία για την τροπική ξυλεία εξακολουθεί να ισχύει έως την 31η Δεκεμβρίου 2003, εκτός αν παραταθεί πέραν αυτής της ημερομηνίας με απόφαση του Διεθνούς Συμβουλίου για την τροπική ξυλεία για περίοδο τριών ετών, έως την 31η Δεκεμβρίου 2006.

3. η παράταση της εν λόγω συμφωνίας είναι προς το συμφέρον της Κοινότητας.

4. πρέπει, επομένως να καθοριστεί η θέση της Ευρωπαϊκής Κοινότητας.

ΑΠΟΦΑΣΙΖΕΙ:

Άρθρο μόνον

Η θέση της Ευρωπαϊκής Κοινότητας, στο πλαίσιο του Διεθνούς Συμβουλίου για την τροπική ξυλεία, θα είναι να ψηφίσει υπέρ της παράτασης για τρία έτη της διεθνούς συμφωνίας για την τροπική ξυλεία του 1994.

Βρυξέλλες,

Για το Συμβούλιο

Ο Πρόεδρος
Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την αντικατάσταση μελών της επιτροπής του Ευρωπαϊκού Κοινωνικού Ταμείου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Αντικατάσταση μελών της επιτροπής του Ευρωπαϊκού Κοινωνικού Ταμείου

(1) Στο άρθρο 47 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία, διευκρινίζεται ότι η Επιτροπή επικουρείται, όσον αφορά τον στόχο 3, από μία επιτροπή δυνάμει του άρθρου 147 της Συνθήκης.

(2) Οι διατάξεις που διευκρινίζουν τους όρους λειτουργίας της εν λόγω επιτροπής περιλαμβάνονται στο άρθρο 49 του προαναφερθέντος κανονισμού.

(3) Σύμφωνα με αυτό το άρθρο, η επιτροπή αποτελείται από δύο αντιπροσώπους της κυβέρνησης, δύο αντιπροσώπους των συνδικαλιστικών οργανώσεων των εργαζομένων και δύο αντιπροσώπους των συνδικαλιστικών οργανώσεων των εργοδοτών για κάθε κράτος μέλος. Τα μέλη αυτά καθώς και οι αναπληρωτές τους διορίζονται από το Συμβούλιο έπειτα από πρόταση της Επιτροπής για μία τριετία.

(4) Στις 8 Οκτωβρίου 2001 το Συμβούλιο αποφάσισε τον διορισμό των τακτικών και των αναπληρωματικών μελών της επιτροπής του Ευρωπαϊκού Κοινωνικού Ταμείου έπειτα από πρόταση της Επιτροπής, για την περίοδο από 23ης Οκτωβρίου 2001 έως 22 Οκτωβρίου 2004.

(5) Η θητεία των τακτικών μελών της επιτροπής του Ευρωπαϊκού Κοινωνικού Ταμείου λήγει στις 22 Οκτωβρίου 2004.

(6) Πρέπει να διοριστούν τακτικά και αναπληρωματικά μέλη της επιτροπής του Ευρωπαϊκού Κοινωνικού Ταμείου για τις θέσεις που έχουν μείνει κενές, για την περίοδο που λήγει στις 22 Οκτωβρίου 2004.

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την αντικατάσταση μελών της επιτροπής του Ευρωπαϊκού Κοινωνικού Ταμείου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 147,

τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία και ιδίως το άρθρο 49 [1],

[1] ΕΕ C 161 της 26.6.1999, σ. 1.

την απόφαση του Συμβουλίου της 8ης Οκτωβρίου 2001 για το διορισμό των μελών της Επιτροπής που προβλέπεται στο άρθρο 147 της συνθήκης για την ΕΚ [2],

[2] ΕΕ C 292 της 18.10.2001, σ. 1.

την πρόταση της Επιτροπής,

Εκτιμώντας τα ακόλουθα:

(1) Με την απόφασή του της 8ης Οκτωβρίου 2001 και ύστερα από πρόταση της Επιτροπής, το Συμβούλιο διόρισε τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 2004.

(2) Στο μεταξύ, οι θέσεις ορισμένων μελών κενώθηκαν λόγω παραίτησης.

(3) Πρέπει να διοριστούν νέα μέλη της επιτροπής του Ευρωπαϊκού Κοινωνικού Ταμείου για τις θέσεις που έχουν μείνει κενές.

ΑΠΟΦΑΣΙΖΕΙ :

Άρθρο 1

Τα άτομα των οποίων το ονοματεπώνυμο αναφέρεται στο παράρτημα διορίζονται μέλη της επιτροπής του Ευρωπαϊκού Κοινωνικού Ταμείου, για το υπόλοιπο της θητείας, δηλαδή έως τις 22 Οκτωβρίου 2004, όπως προαναφέρθηκε.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>
Πρότασης ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την κατάργηση του κανονισμού (ΕΚ) αριθ. 1705/98 όσον αφορά τη διακοπή ορισμένων οικονομικών σχέσεων με την Αγκόλα σε σχέση με τις δραστηριότητες της «Uniγo Nacional para a Independκncia Total de Angola» (UNITA)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

(1) Στις 9 Δεκεμβρίου 2002, το Συμβούλιο Ασφαλείας των Ηνωμένων Εθνών, ενεργώντας σύμφωνα με το Κεφάλαιο VII του Χάρτη των Ηνωμένων Εθνών, αποφάσισε, με το ψήφισμα 1448(2002), να θέσει τέλος, από την ημερομηνία αυτή, στην ισχύ των μέτρων που επιβλήθηκαν δυνάμει της παραγράφου 19 του ψηφίσματος 864 (1993), της παραγράφου 4 στοιχεία γ) και δ) του ψηφίσματος 1127(1997) και των παραγράφων 11 και 12 του ψηφίσματος 1173 (1998).

(2) Επομένως, ο κανονισμός (ΕΚ) αριθ. 1705/98 του Συμβουλίου, όπως τροποποιήθηκε τελευταία με τον κανονισμό (ΕΚ) αριθ. 689/2002 της Επιτροπής όσον αφορά τη διακοπή ορισμένων οικονομικών σχέσεων με την Αγκόλα προκειμένου να παρακινηθεί η «Uniγo Nacional para a Independκncia Total de Angola» (UNITA) να εκπληρώσει τις υποχρεώσεις της κατά την ειρηνευτική διαδικασία, και για την κατάργηση του κανονισμού (ΕΚ) αριθ. 2229/97, πρέπει να καταργηθεί.

Πρότασης ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την κατάργηση του κανονισμού (ΕΚ) αριθ. 1705/98 όσον αφορά τη διακοπή ορισμένων οικονομικών σχέσεων με την Αγκόλα σε σχέση με τις δραστηριότητες της «Uniγo Nacional para a Independκncia Total de Angola» (UNITA)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,

την κοινή θέση του Συμβουλίου 2002/991/ΚΕΠΠΑ της 19ης Δεκεμβρίου 2002 [1]

[1] ΕΕ L 348, 21.12.2002, σ. 1

την πρόταση της Επιτροπής [2],

[2] ΕΕ C , , σ.

Εκτιμώντας τα εξής:

(1) Στις 9 Δεκεμβρίου 2002, το Συμβούλιο Ασφαλείας των Ηνωμένων Εθνών, ενεργώντας σύμφωνα με το Κεφάλαιο VII του Χάρτη των Ηνωμένων Εθνών, αποφάσισε, με το ψήφισμα 1448(2002), ότι πρέπει να παύσουν να ισχύουν, από την ημερομηνία αυτή, τα μέτρα που επιβλήθηκαν δυνάμει της παραγράφου 19 του ψηφίσματος 864 (1993), της παραγράφου 4 στοιχεία γ) και δ) του ψηφίσματος 1127(1997) και των παραγράφων 11 και 12 του ψηφίσματος 1173 (1998).

(2) Επομένως, ο κανονισμός (ΕΚ) αριθ. 1705/98 της 28ης Ιουλίου 1998, όσον αφορά τη διακοπή ορισμένων οικονομικών σχέσεων με την Αγκόλα προκειμένου να παρακινηθεί η «Uniγo Nacional para a Independκncia Total de Angola» (UNITA) να εκπληρώσει τις υποχρεώσεις της κατά την ειρηνευτική διαδικασία, και για την κατάργηση του κανονισμού (ΕΚ) αριθ. 2229/97 [3], όπως τροποποιήθηκε τελευταία με τον κανονισμό (ΕΚ) αριθ. 689/2002 [4] της Επιτροπής, πρέπει να καταργηθεί.

[3] ΕΕ L 215, 1.8.1998, σ. 1

[4] ΕΕ L 106, 23.04.2002, σ. 8

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1705/98 καταργείται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 20 Δεκεμβρίου 2002.

Ο παρών κανονισμός είναι δεσμευτικός προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος